ועדת הכלכלה, כנסת 23, פרוטוקול מספר 198, 2021-03-07 14:54

יעקב מרגי: שלום לכולם.

יעקב מרגי: אני מתכבד לפתוח עוד ישיבה של ועדת הכלכלה של הכנסת.

יעקב מרגי: היום 7 במרץ 2021, כ"ג באדר התשפ"א.

יעקב מרגי: הנושא הוא הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 13), התשפ"א-2021.

יעקב מרגי: רננה מרת"א, תסבירי מה את רוצה בתקנות.

רננה שחר: באופן כללי אנחנו מחליפים את המשטר שחל עד עכשיו על מגבלות של טיסות נוסעים לישראל וממנה.

רננה שחר: אם אתם זוכרים, עד עכשיו הייתה מכסה של 2,000 נוסעים נכנסים ויוצאים ביום, כאשר בפועל היא הייתה מכסה של 600 איש בגלל הנושא של הפניית אנשים לבידוד במלונית.

רננה שחר: הממשלה ביטלה את חובת הבידוד במלונית, לכן הטיפול בכניסה של הישראלים לארץ קצת יותר פשוט בשדה התעופה.

יעקב מרגי: חשבתי שזה בגלל האזהרה שאמרתי לכם, שתבטלו את העררים בוועדת החריגים.

רננה שחר: גם, אדוני, המסר שלך הועבר בצורה חד-משמעית.

רננה שחר: בקיצור, פה אנחנו רואים מכסה של 3,000 נוסעים נכנסים ביום והרחבת היעדים לטיסות הציבוריות באופן משמעותי יחסית, משני יעדים לשבעה יעדים שונים.

רננה שחר: התחלנו כבר לוח טיסות הרבה יותר אינטנסיבי כדי לאפשר בעיקר את החזרתם של הישראלים לישראל.

יעקב מרגי: זה במקביל לכל ההיערכות, שבוודאי עברה בוועדת החוקה, לגבי האכיפה האינטנסיבית למי שחייב בבידוד.

יעקב מרגי: אבל זה לא קשור.

יעקב מרגי: שלא יישמע שאנחנו חסרי אחריות בפתיחה.

יעקב מרגי: את רוצה להוסיף משהו?

טל וינר שילה: לא.

יעקב מרגי: נתחיל לקרוא את התקנות.

איתי עצמון: אני רואה שהשימוש בכלי הדחיפות הפך להיות כבר נוהג שגור, כלומר זה כבר לא חריג.

איתי עצמון: אני רק מעיר.

רננה שחר: באמת ראו דחיפות גדולה לקדם את התקנות.

רננה שחר: בעצם הבעיה העיקרית שלנו היא עם אנשים שנתקעו מחוץ לישראל בלי יכולת לחזור, ואכן הממשלה לא מצליחה לסגור את זה.

יעקב מרגי: למרות הביקורת של איתי, אני מוכן לאמץ את כל הטיפול בתקנות המשנה של הממשלה, שגם אחרי הקורונה זה יהיה באותה יעילות כפי שזה בקורונה.

יעקב מרגי: הלוואי והייתם כאלה יעילים.

יעקב מרגי: נכון?

יעקב מרגי: משרד המשפטים גם שומע?

רננה שחר: אלה עניינים סבוכים, אדוני, אלה לא עניינים פשוטים.

יעקב מרגי: אבל ההערה של איתי במקום ואנחנו חייבים לומר את זה.

רננה שחר: זו הגדרה שנוספה לצורך תקנה 30.

רננה שחר: נדבר עליה עוד מעט.

איתי עצמון: יש כבר הגדרה ל"צו בידוד בית".

איתי עצמון: זו הערה טכנית.

רננה שחר: נכון.

אימאן ח'טיב יאסין: לאזרחים אין צורך בוועדת החריגים?

רננה שחר: לכניסה לישראל לא צריך יותר.

איתי עצמון: אבל אני רואה שכל תוקף ההסדר כבר לא מותנה בתוקפן של תקנות היציאה והכניסה.

איתי עצמון: כלומר אם ועדת החוקה, לצורך העניין, תקצר את תוקפן, כפי שכבר קרה, אז אין כאן את אותו יחס בין התיקון שנדון שם לבין התיקון שעכשיו מובא בפנינו.

רננה שחר: מה שאתה אומר הוא נכון.

רננה שחר: בעצם הצמידות שיש ביניהן כרגע היא רק של התאריכים, שזה אותם תאריכים.

איתי עצמון: ראיתי שזה אותם תאריכים אבל אני שוב אומר, יכולה להיות כאן בעיה מבחינת הצמידות והעובדה ששני התיקונים האלה כרוכים האחד בשני.

רננה שחר: בשלב זה אושר כך, ללכת יד ביד רק בתאריכים.

רננה שחר: לקראת התיקון הבא נחשוב האם חייבים גם לכרוך אותם יחד מהותית.

רננה שחר: הסעיף הזה נועד להבטיח שטיסות נוסעים יהיו הלוך וחזור, כדי לווסת פחות או יותר גם את כמות הנכנסים וגם את כמות היוצאים, שתהיה ביניהן קורלציה.

רננה שחר: זה סעיף על אישור טיסות ייעודיות, שהן לא טיסות ציבוריות.

רננה שחר: הוא דומה למה שהיה בפעם שעברה.

רננה שחר: נכנסה פה רק עוד עילה ייחודית נוספת של עובדים זרים חיוניים, שאושרה קודם לפי (5), לפי "צורך מיוחד".

יעקב מרגי: אם המשרד החליט להסיע קבוצת סטודנטים, זה גם ב"צורך מיוחד"?

רננה שחר: אפשר היה לעשות את זה, וטיסה כזאת גם אושרה לפי דעתי בשבוע שעבר, אבל עכשיו אנחנו חושבים שהטיסות הציבוריות יתנו מענה.

אימאן ח'טיב יאסין: אנחנו צריכים לוודא.

יעקב מרגי: תתפלאי לשמוע.

יעקב מרגי: חבל על המשפט האחרון שאמרת.

יעקב מרגי: אם סטודנט צריך להגיע לטיביליסי או לבוקרשט ותשלחי אותו לפרנקפורט - - -

אימאן ח'טיב יאסין: ואחר כך לעוד טיסה ולעוד טיסה כדי שיגיע לטיביליסי, שלוש טיסות.

יעקב מרגי: חבל על הזמן, תתקדמי.

יעקב מרגי: הערתי.

יעקב מרגי: אנחנו עדיין רוצים שטיסות סטודנטים מאורגנות או טיסות של כל קבוצה אחרת יתאפשרו.

יעקב מרגי: זה לא תפקיד שלך, זה מנכ"ל משרד התחבורה.

רננה שחר: אנחנו רואים פה מכסה של 3,000 נכנסים ביום, בכל שדות התעופה הבין-לאומיים של ישראל.

רננה שחר: הנוסעים הזרים שמגיעים, בין אם זה עולים חדשים – הם עולים, הם עדיין לא ישראלים – עובדים חיוניים וספורטאים לא נכללים במכסה.

רננה שחר: המכסה ככל האפשר היא רק לישראלים כדי לאפשר חזרת ישראלים עד לתקופת הבחירות.

יעקב מרגי: מקובל.

נעמה דניאל: יש לנו שתי הערות.

נעמה דניאל: ההערה הראשונה היא לגבי 1א(א) ו-(ב), ואחר כך (ג) – היחס בין שתי תקנות המשנה לא לגמרי ברור.

נעמה דניאל: אנחנו מניחים שהדרישות המצטברות, כלומר גם שכל האנשים צריכים להיות מורשים להיכנס לישראל וגם - - -

רננה שחר: זה מצטבר.

רננה שחר: אני לא מכירה איך אפשר לקרוא את זה לא מצטבר.

נעמה דניאל: הדרישות בתקנת משנה (ב) הן לא מצטברות, ב-(א) ו-(ב) הן לא מצטברות.

רננה שחר: מה זאת אומרת שהן לא מצטברות?

רננה שחר: באיזה מובן?

נעמה דניאל: בטיסה נושאת מטען נכנסים לכאן אנשים.

נעמה דניאל: הטייס צריך להיות מורשה כניסה לארץ?

רננה שחר: לטייסים יש הסדר מיוחד בתקנות הכניסה לישראל.

נעמה דניאל: אנחנו חושבים שבפעם הבאה אולי כדאי להבהיר את היחס בין תקנת משנה (א) ל-(ג).

נעמה דניאל: ההערה השנייה מתייחסת לפסקה (ד)(1).

נעמה דניאל: יש כאן הוראות למפעיל שדה התעופה אבל ההחלטה המהותית, לפי איך שאנחנו מבינים אותה, מתקבלת על ידי מנכ"ל משרד התחבורה.

נעמה דניאל: זה לא לגמרי ברור מן הנוסח.

נעמה דניאל: כלומר האם הסכמת המנהל הכללי של משרד הבריאות, מי שצריך לקבל אותה הוא מנכ"ל משרד התחבורה?

נעמה דניאל: או שמי שצריך לקבל אותה הוא מפעיל שדה התעופה?

נעמה דניאל: האם השיקולים שמנויים כאן, בשים לב למספר הנכנסים ממעברים יבשתיים, הם שיקולים שמנכ"ל משרד התחבורה צריך לשקול, ולזה אנחנו מניחים שהתכוונתם, או מפעיל שדה התעופה?

רננה שחר: המכסה היא 3,000.

רננה שחר: מי שנותן לו את המכסה בפועל זה מנכ"ל משרד התחבורה בהסכמת מנכ"ל משרד הבריאות כשהם מתייעצים ביניהם.

רננה שחר: השיקולים הם השיקולים שמנחים אותם במתן החלטה למפעיל שדה התעופה.

רננה שחר: מפעיל שדה התעופה צריך באופן כללי לתכנן את לוח הטיסות כך שזה יאפשר את המכסה כפי שהיא נקבעה לו.

איתי עצמון: כדאי יהיה לחדד את זה בפעם הבאה.

איתי עצמון: זה לא כל כך ברור.

רננה שחר: זה הקודים של שדות התעופה.

רננה שחר: זה כלל שכבר היה.

רננה שחר: זאת אומרת, אפשר יהיה לאשר טיסות במתכונת של אישור טיסה גם משדות נוספים, טיסות ישירות, וזה גם יוכל לשמש אותנו לתהליך של התנעת קו עד שנתקן את התקנות.

יעקב מרגי: גם יכול להיות שמרשימת שדות התעופה שציינתם לא תגיעו ל-3,000 נוסעים.

יעקב מרגי: אולי במציאות יהיה צורך כזה.

רננה שחר: אנחנו מקווים שכן.

רננה שחר: בהחלט, כן, צריך כמה שיותר גמישות כדי לאפשר שכמה שיותר אנשים יגיעו לפי המכסה.

נעמה דניאל: יש לנו שתי הערות על השיקולים שמנויים בסוף הסעיף.

נעמה דניאל: ההערה הראשונה, השיקולים האלה מתייחסים ל"שיקולים תעופתיים ובריאותיים בשדה התעופה שממנו מבקשים להוציא את אותה טיסה".

נעמה דניאל: האם הכוונה היא שהשיקולים צריכים להתקיים בשדה התעופה עצמו או במדינה שממנה מבקשים להוציא את הטיסה הזאת?

נעמה דניאל: ההערה השנייה היא שלמעשה השיקולים האלה רלוונטיים רק לטיסות שיוצאות מחו"ל ולא רלוונטיים לטיסות שיוצאות מישראל אל מחוץ לישראל.

נעמה דניאל: האם יש צורך להוסיף שיקולים לעניין הזה?

יעקב מרגי: זה השיקול המרכזי.

רננה שחר: זה יותר בתקנות הכניסה והיציאה.

רננה שחר: אנחנו בתעופה פחות מתעסקים בזה.

רננה שחר: פה יש גידור של כמות הנוסעים שיכולה לצאת כתוצאה מכל ההסדרים פה, אבל השיקולים הבריאותיים הם יותר מה קורה בשדה ההוא, האם יש שם משהו חמור מאוד, ובכניסה לישראל, זה הכי חשוב.

רננה שחר: בלב העניין עומדת אכיפת חובת הבידוד על החוזרים לישראל, בשביל למנוע את בעיות המוטציות.

רננה שחר: זו סמכות שנועדה למקרה קיצוני מאוד.

רננה שחר: היא לא אמורה להיות בשימוש יום-יומי.

רננה שחר: תקנה 19 מחייבת את חברת התעופה לקיים רשימת הושבה שבה יודעים בכל כיסא מי הנוסע, מספר הדרכון שלו ואיפה הוא הושב.

רננה שחר: צריך לתת את זה למשרד הבריאות לפי דרישתו כאשר יש חקירה אפידמיולוגית.

רננה שחר: היא חשובה גם אם יש סתם מקרה הדבקה אבל גם בהקשר של המוטציות, אם מגלים מישהו עם מוטציה.

יעקב מרגי: בעיקרון, זה חובת מסירת הדיווח, כי זה קיים בכל טיסה.

רננה שחר: פה הוספנו שחייבים תוך שעתיים לתת את זה.

רננה שחר: החברות כמובן חייבות להכין את הרשימה בכל טיסה, אבל לא בכל טיסה יש אירוע שמחייב חקירה.

רננה שחר: יש בעיה בקצב של העברת המסמך הזה, שהוא מסמך מאוד מאוד חשוב לקידום החקירה האפידמיולוגית, לכן יש פה גם את השעתיים, גם את העניין שלאו דווקא מנכ"ל משרד הבריאות אלא הנציג שלו יכול לדרוש את זה, ואחר כך תראו גם בתיקון תקנה 35 ו-36 הוספת עונשין פלוס קנס בדיוק על הדבר הזה.

איתי עצמון: זה הוראה סבירה מבחינת היישום שלה, מבחינת עמידת חברות התעופה בדרישה?

איתי עצמון: הרי זו דרישה שיש לצדה גם סנקציה פלילית, קנס משמעותי.

יעקב מרגי: בפרקטיקה אנחנו יודעים שמבחינת חברת התעופה כבר בכניסה לשרוול היא יודעת איפה יושב כל אחד, יש את זה.

רננה שחר: היא חייבת להכין את זה.

איתי עצמון: ברור שהיא חייבת.

איתי עצמון: השאלה אם ישים תוך שעתיים ממועד הדרישה למסור את המידע הזה.

רננה שחר: היא צריכה להיערך לכך, כלומר לשמור את זה בצורה זמינה.

רננה שחר: להכין את רשימת ההושבה – מכינים את זה בתחילת הטיסה.

רננה שחר: הנקודה היא שיש חברות שעומדות בזה ויש חברות שלא ולוקח יומיים לקבל את המידע ובינתיים האנשים מסתובבים כשהם חולים מאומתים.

יעקב מרגי: ועדת חריגים נשארה לגבי הנוסעים היוצאים?

רננה שחר: כן.

רננה שחר: רואים פה את ארבע העילות שמכוחן ניתן יהיה לצאת מישראל.

יעקב מרגי: את אילן לוקאץ' יעניין אם 90% חרדים יוצאים?

יעקב מרגי: הוא ישמח, לא? הלאה.

רננה שחר: אני רק יכולה להגיד שלפי מיטב ידיעתי ועדת החריגים עושה את מלאכתה נאמנה.

רננה שחר: אמרתי את זה גם בישיבה הקודמת ואני אומרת את זה פעם נוספת.

רננה שחר: זאת קביעת העבירה הפלילית.

רננה שחר: זה משקף את היישום בפועל.

רננה שחר: בסוף זה חוקר אפידמיולוגי.

רננה שחר: אין שום מנכ"ל משרד הבריאות בדרך.

רננה שחר: יש חוקר שצריך מסמך כדי לחקור.

איתי עצמון: כלומר זה עובד משרד הבריאות שרשאי לקבל את המידע הזה.

רננה שחר: למיטב ידיעתי, כן.

רננה שחר: הם נמצאים פה בזום אם רוצים לשאול אותם, מוהר בר מן המשל"ט נמצאת.

רננה שחר: זה גובה הקנס על אי מסירת רשימת הושבת נוסעים במועד ושהיא תהיה שלמה.

רננה שחר: אני חוזרת ואומרת, זה מפתח בשביל החקירה האפידמיולוגית ובהקשר של מוטציות זה חשוב מאוד.

איתי עצמון: הקראת משהו קצת שונה ממה שהוגש לנו.

רננה שחר: נכון, בטור ג' היה צריך להיות 2,500.

רננה שחר: זה כנראה טעות שלי.

איתי עצמון: אני חושב שאתם לא יכולים לשנות.

איתי עצמון: אתם צריכים לתקן את זה כתיקון טעות.

רננה שחר: כן, תודה לך.

יעקב מרגי: כלומר זה על פי הנוסח שיש לנו.

יעקב מרגי: הם צריכים לתקן את מה שפורסם.

רננה שחר: לפי מה שהבנתי, רוצים לשלב גם את הפקחים של רשות האוכלוסין בחלק מן הפיקוח, לפחות בהיבטי הנוסעים בנתב"ג.

איתי עצמון: אני רוצה להתייחס.

איתי עצמון: הנקודה הזאת עלתה גם כשדנו בתקנות, אם יושב-ראש הוועדה זוכר, בחודש אוגוסט.

איתי עצמון: בנוסח הראשון שהבאתם לאישור הוועדה ניתנו סמכויות פיקוח לכל גורמי הממשלה ולאחר מכן קיבלתם את ההערה שלנו וצמצמתם את זה רק למפקחי רשות התעופה האזרחית, שהם בעלי המומחיות והכשירות לפקח על נושאים תעופתיים.

איתי עצמון: השאלה שלי היא: מה קרה בחודשים האלה?

איתי עצמון: האם יש צורך בשטח בהרחבת הגורמים שמוסמכים לפקח?

איתי עצמון: האם אתם ערוכים להכשיר את האנשים האלה להפעיל סמכויות שדורשות מומחיות בדיני תעופה?

יעקב מרגי: אני חושב שכל זה מיותר כי שמענו היום שהממשלה הסמיכה את כל המפקחים של כל משרדי הממשלה להצטרף למאמץ הכולל של משטרת ישראל לאכיפה.

יעקב מרגי: מאיפה את רוצה לקחת עוד מפקחים?

רננה שחר: היום כבר מפקחי רשות האוכלוסין, או בקרי הגבול ברשות האוכלוסין בודקים חלק מן הדברים כלפי הנוסע עצמו.

יעקב מרגי: בפעם שעברה ביקשתם להאציל סמכויות פיקוח.

יעקב מרגי: הוא שאל שאלה: השתמשתם בזה?

יעקב מרגי: היה צורך בזה?

איתי עצמון: האם יש צורך בזה עכשיו?

יעקב מרגי: את לא חייבת לענות.

יעקב מרגי: אנעל את הישיבה.

יצחק פינדרוס: שאלתי אם יש מחקר מלווה, אני רוצה לדעת.

רננה שחר: אמרתי שזה בשביל להסמיך את פקחי רשות האוכלוסין וההגירה שנמצאים ממילא בנמל.

איתי עצמון: המשמעות של התיקון שהצעתם עכשיו היא שזה לא רק פקחי רשות האוכלוסין, זה כל מפקח שהוא עובד מדינה.

איתי עצמון: אני רוצה להסב את תשומת הלב שמדובר ברשימה ארוכה מאוד.

יצחק פינדרוס: הפקחים של אופיר אקוניס או של שטייניץ.

יעקב מרגי: את כותבת "מפקח שהוא עובד מדינה".

יעקב מרגי: את אומרת לפרוטוקול שאם תצטרכו תשתמשו רק בפקחי רת"א.

יעקב מרגי: תאמרי לפרוטוקול.

רננה שחר: זאת הכוונה.

רננה שחר: עד עכשיו רק מפקחי רת"א עסקו באכיפת תקנות קורונה (תעופה).

רננה שחר: הם ממשיכים לעסוק בזה.

רננה שחר: הייתה כוונה, בגלל עבירות נוסעים בתקנות האלה, להסמיך גם את בקרי הגבול.

יצחק פינדרוס: לתת גם לאנשים של אמנון שמואלי ולשושי ממשרד הבריאות.

יעקב מרגי: אני רואה שאתה מעורב בזה רגשית, אתה יודע גם את השמות.

יצחק פינדרוס: "חבל על הזמן".

יצחק פינדרוס: אני בינתיים במחקר על יובל שטייניץ, אחרי כן אעבור לאופיר אקוניס.

רננה שחר: זה מועד הסיום של תקנות הגבלת היציאה והכניסה.

איתי עצמון: כלומר אתם מאריכים את תוקפן של תקנות התעופה עד 20 במרץ.

רננה שחר: בעשרה ימים.

בועז טופורובסקי: למה לא עושים את כל נתב"ג דרכון ירוק ופותחים מסחר כבר?

יעקב מרגי: עזוב, זה ועדת החוקה.

יעקב מרגי: ד"ר אשר שלמון – אתה לא חייב.

יעקב מרגי: אין שאלות.

יעקב מרגי: חכה.

יצחק פינדרוס: יש לי רק שאלה אחת.

יצחק פינדרוס: למה אנחנו לא מאפשרים, כפי שאפשרנו בתקנות הקודמות, שאם שר התחבורה מחר יראה - - -

יעקב מרגי: לא היית פה.

יעקב מרגי: אישרנו.

יצחק פינדרוס: כלומר הוא יכול לפתוח את זה לעוד מקומות פרט לרשימה?

יעקב מרגי: כן, הסמכנו להביא גם ליצנים מטימבוקטו.

יצחק פינדרוס: השרה יכולה לאשר, למשל אם יגיע ספורטאי מצוין.

בועז טופורובסקי: המסחר בנתב"ג – זה לא כאן בוועדת הכלכלה?

יעקב מרגי: לא פה.

יעקב מרגי: יש מישהו מן האורחים בזום, לא ממשרדי הממשלה, שרוצה להעיר הערה עניינית?

יעקב מרגי: אלה תקנות שבאות להרחיב, לפתוח.

יעקב מרגי: אם מישהו מתנגד, שיאמר לי.

יצחק פינדרוס: טוב מאוחר מאשר לעולם לא – זאת ההערה שלי.

אביטל פריזמנט בוטון: אני מן המועצה הישראלית לצרכנות.

אביטל פריזמנט בוטון: רציתי להעיר הערה אגבית, בבקשה.

אביטל פריזמנט בוטון: ערכנו בדיקה לאור הגבלות של מספר הנוסעים שרשאים להיכנס לישראל.

אביטל פריזמנט בוטון: בדקנו במועצה לצרכנות את המחירים של טיסות החילוץ שצפויות להחזיר ישראלים הביתה בימים הקרובים וגילינו נתונים מדאיגים מאוד של ניצול מצוקה של ישראלים שמבקשים לחזור ארצה בכל מחיר ועושים עסקאות בזק.

יעקב מרגי: תודה.

יעקב מרגי: זה לא לתקנות האלה.

יעקב מרגי: זו הערה במקום.

יעקב מרגי: תשלחי לי מייל ונתמודד עם זה.

יעקב מרגי: יש הערות לתקנות?

רון חלפון: אני היועץ המשפטי של רשות שדות התעופה.

יעקב מרגי: בבקשה, אדוני.

יעקב מרגי: אתה לא רוצה את התקנות?

רון חלפון: רוצה בוודאי.

רון חלפון: מה שהעיר כאן אחד מחברי הכנסת בנוגע להפיכת נתב"ג לאי ירוק – אנחנו ביקשנו את הבקשה הזאת והעלינו אותה בפני הוועדה מספר פעמים.

רון חלפון: המטרה היא שלתוך טרמינלים של שדות תעופה בין-לאומיים יוכל להיכנס רק מי שהוא מחוסן, מחלים או שעבר בדיקה בשלושת הימים האחרונים.

רון חלפון: אנחנו חושבים שזה יכול לסייע ליצור מקום שיהיה בריא יותר ונכון יותר לנוסעים.

יעקב מרגי: לאט-לאט, הכול בהדרגה.

יעקב מרגי: אל תתלהבו, זה היום הראשון, חכו.

יעקב מרגי: לאט-לאט לכם.

יעקב מרגי: שכחתם מה היה בשבוע שעבר.

יעקב מרגי: תודה, הבנו.

יעקב מרגי: אני שומע הרבה חדשות.

יעקב מרגי: הפרשנים באולפנים שכחו שיום לפני כן הם התלוננו, וכעושים את מה שהם ביקשו הם שואלים למה עושים.

יעקב מרגי: איבדנו את השפיות בשנה האחרונה.

יעקב מרגי: לא אתה אלא אנחנו.

יעקב מרגי: תודה.

יעקב מרגי: הערות נוספות?

אימאן ח'טיב יאסין: הדיון הזה, שהפך לשגרה בוועדה, לגבי הטיסות והכניסות והיציאות - - -

יעקב מרגי: תשתדלי לא לעצבן את מנכ"ל משרד התחבורה.

יעקב מרגי: תגידי הכול כי אני רוצה לעזור לך.

יעקב מרגי: אורי סירקיס עומד עם תת מקלע.

אימאן ח'טיב יאסין: את עופר מלכה אנחנו לא רוצים לעצבן.

אימאן ח'טיב יאסין: דווקא כאן אני רוצה להודות לו על המאמץ שעשה בשבוע שעבר למען אותה אישה שאבא שלה נפטר ולמען אותה אימא שהבן שלה עבר תעודת דרכים.

אימאן ח'טיב יאסין: הוא נרתם ועזר.

אימאן ח'טיב יאסין: עכשיו, כמו תמיד, לעניין הסטודנטים – אני רואה שיש כאן שינויים ואני מברכת עליהם מאוד.

אימאן ח'טיב יאסין: אני מקווה שהכוונה בטיסות מיוחדות – הייתי מצפה ורוצה מאוד שתוכנס המילה "סטודנטים" בתוך הטיסות המיוחדות כדי לוודא שבאמת הם כלולים בתוך הדבר הזה.

יעקב מרגי: אי אפשר להכניס דווקא סטודנטים.

יעקב מרגי: אפשרנו לשרה ולמנכ"ל, באישור משרד הבריאות, לארגן טיסות מיוחדות.

יעקב מרגי: אנחנו כנבחרי ציבור נוודא שהם אכן משתמשים בסמכות.

אימאן ח'טיב יאסין: עוד דבר אחד, שהטיסות הציבוריות יהיו הוגנות מבחינת מחיר.

יעקב מרגי: אמרה את זה אביטל פריזמנט בוטון.

יעקב מרגי: אני מוכן לקבל פנייה בנושא הזה.

יעקב מרגי: אני אומר: אם יתברר שחברות התעופה הישראליות מפקיעות מחירים – אני מנענע בראשי והפרוטוקול לא יודע לכתוב מה עשיתי בראש, אבל כולם יודעים: כשאני משתולל אני משתולל.

יעקב מרגי: תודה.

יעקב מרגי: מי בעד אישור התקנות?

יעקב מרגי: מי נגד?

יעקב מרגי: מי נמנע?

יעקב מרגי: בעד – 4

יעקב מרגי: נמנעים – אין הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 13), התשפ"א-2021 אושרה.

יעקב מרגי: 4 בעד, אין מתנגדים ואין נמנעים.

יעקב מרגי: התקנות אושרו.

יעקב מרגי: תודה רבה.

יעקב מרגי: הישיבה נעולה.